24.2.2022
RO
Jurnalul Oficial al Uniunii Europene
L 45/1533 COMISIE ACȚIUNI PREGĂTITOARE
CAPITOLUL PA 02 — INVESTIȚII EUROPENE STRATEGICE (continuare) PA 02 22
(continuare)
PA 02 22 02
(continuare) Comentarii Transportul pe căi navigabile interioare se schimbă, acesta beneficiind de pe urma tehnologiilor emergente care duc la un sector mai sigur, digital și mai sustenabil.
Operațiunile efectuate de nave autonome vor deschide calea către noi oportunități de afaceri, dar și noi provocări, înspre rezolvarea problemelor cu care se confruntă Uniunea în materie de digitalizare și sustenabilitate.
Datele spațiale ale UE asigurate de Galileo, EGNOS și Copernicus vor fi factori-cheie ai acestei transformări, facilitând informațiile fiabile și robuste privind poziționarea și imaginile armonizate despre căile navigabile și mediul înconjurător, necesare pentru operațiuni autonome sigure și ecologice.
Necesitatea unei poziționări foarte precise și sigure este recunoscută pentru operațiuni precum: navigarea pe căi navigabile înguste, trecerea pe sub poduri și prin ecluze, amararea automată și operațiunile simultane la dană.
O mai mare automatizare (fără participare umană) s-ar putea asigura prin funcțiile suplimentare care vor fi oferite de mecanismele de diferențiere ale Galileo, nevalorificate până în prezent, cum ar fi autentificarea și integritatea în poziție.
Definiția operațiunilor autonome trebuie să se bazeze pe imagini clare ale zonei în care urmează să se navigheze.
În momentul de față, operatorii și fabricanții se bazează pe diferite surse de astfel de date, ceea ce duce la o abordare nearmonizată.
Imaginile Copernicus, însă, vor asigura o abordare omogenă la nivelul Uniunii, sprijinind integrarea în condiții de siguranță a operațiunilor autonome simultane, precum și integrarea cu traficul cu echipaj.
Acțiunea pregătitoare va fi concentrată pe: — participarea la grupuri de lucru existente care se ocupă de soluții pentru navele autonome, inclusiv diferite platforme publice/private și intervievarea principalelor părți interesate din industrie, ca de exemplu asociațiile de navigatori, operatorii portuari, autoritățile relevante din domeniul transportului maritim și pe căi navigabile interioare; — contribuția la activitățile de standardizare în cadrul CESNI (Comité Européen pour l’Élaboration de Standards dans le Domaine de Navigation Intérieure); — identificarea cerințelor utilizatorilor pentru navigarea sigură pe căile navigabile interioare acolo unde vor coexista navele autonome, pilotate de la distanță și pilotate manual; — definirea conceptului de operațiuni și a nevoilor legate de performanța de poziționare pentru diferitele operațiuni ale navelor autonome; — identificarea principalelor provocări care trebuie depășite pentru a asigura exploatarea în siguranță și o poziționare rezilientă; — identificarea și analizarea barierelor tehnice și normative (de exemplu lipsa de standarde și de reglementări), a lanțului valoric al industriei și a noilor modele comerciale care ar putea apărea în transportul pe căi navigabile interioare profitând de sinergiile tridimensionale dintre navigația bazată pe sateliți, imagistică și telecomunicații; — identificarea posibilelor acțiuni la nivel național, regional și local pentru a impulsiona dezvoltarea întreprinderilor și a sprijini IMM-urile/întreprinderile nou-înființate să furnizeze soluții bazate pe date spațiale ale UE, în vederea realizării viitoarei capacități a UE de nave autonome pentru căile navigabile interioare; — crearea de prototipuri pentru echipamentele de la bord care folosesc diferențiatori Galileo pentru a aborda principalele nevoi care nu sunt acoperite până în prezent de echipamentele existente, cu accent pe utilizarea autentificării din Galileo pentru a preveni spoofingul sau utilizarea de semnale false, prevenind astfel accidente.
Prototipurile de echipamente dezvoltate în cadrul acestui proiect-pilot ar trebui să se bazeze pe componente comerciale standard existente, atunci când acestea sunt disponibile;